Diari Oficial de la Generalitat Valenciana


Sumari del DOGV 6855, del 05-09-2012 (2012/8218)

Bases i convocatòria per a la concessió de subvencions destinades al finançament de programes i projectes de cooperació internacional al desenvolupament que realitzen les organitzacions no governamentals per a 2012.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8218


Data del document
:   23-08-2012

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * ajuda pública

Bases i convocatòria per a la concessió de subvencions destinades al finançament de programes i projectes de cooperació internacional al desenvolupament que realitzen les organitzacions no governamentals per a 2012. [2012/8218]  
Primera. Objecte i finalitat  
L'objecte de les presents bases és regular la concessió de subvencions per part de l'Ajuntament de Torrent, en règim de concurrència competitiva, per a cofinançar o finançar programes i projectes de cooperació al desenvolupament, duts a terme per entitats sense ànim de lucre, per als àmbits següents:  
1. La implementació de projectes de cooperació al desenvolupament en països subdesenvolupats o en vies de desenvolupament:   
a) Realització de projectes que permeten mobilitzar els recursos endògens d'estos i contribuir a la reducció de la pobresa i a la consecució dels objectius del mil·lenni i dels acords de la Declaració i Plataforma d'Acció de Beijing.  
b) Fomentar el desenvolupament integral de la zona en què es materialitze l'ajuda, i contribuir a la reducció de la pobresa i a la satisfacció de necessitats bàsiques d'alimentació, vivenda, salut, ocupació... impulsant la participació en els projectes als beneficiaris d'estos a fi de garantir la seua viabilitat futura.   
c) Afavorir el desenvolupament de sectors de població objectivament més desfavorits, incentivant i donant suport a la igualtat i equitat: dona, infància, joventut, discapacitats, refugiats, desplaçats, afectats per catàstrofes naturals, etcètera.  
d) Promoure accions que tinguen per objecte el desenvolupament economicosocial dels municipis per constituir l'àmbit local la base d'un desenvolupament propi i ajustat.  
e) Protecció i respecte dels drets humans, enfortiment institucional, governabilitat local, foment de valors democràtics, igualtat d'oportunitats, participació ciutadana.  
2. Per a la implementació de projectes i activitats de sensibilització social i educació per al desenvolupament que es realitzen a Torrent.   
En este àmbit, es consideraran tots aquells projectes d'educació per al desenvolupament, definits per la cooperació espanyola com: «Procés educatiu (formal, no formal i informal) constant encaminat, a través de coneixements, actituds i valors, a promoure una ciutadania global generadora d'una cultura de la solidaritat compromesa en la lluita contra la pobresa i l'exclusió així com amb la promoció del desenvolupament humà i sostenible».   
  
Segona. Marc normatiu   
Les ajudes es concediran en concepte de subvenció, subjectant-se a estes bases, a la Llei d'Hisendes Locals, a la Llei General de Subvencions 38/2003, de 17 de novembre, i al Reial Decret 887/2006, de 21 de juliol, pel qual s'aprova el reglament de la mencionada llei, a la Llei de Cooperació al Desenvolupament 6/2007, de 9 de febrer, de la Comunitat Valenciana; a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, l'ordenança general de subvencions de l'Ajuntament de Torrent i a les bases d'execució del pressupost municipal de 2012.  
Les implicacions d'esta normativa són les que apareixen reflectides en les presents bases.  
  
Tercera. Requisits de les entitats sol·licitants   
Podran optar a estes ajudes les persones jurídiques, públiques o privades, i sense ànim de lucre, ja siguen entitats, grups associatius o organismes legalment constituïts que complisquen els requisits següents:  
1. Estar constituïda vàlidament com a organització, fundació o associació d'acord amb dret, i inscrites en el registre corresponent de la Comunitat Valenciana, com mínim, amb un any d'antelació a la presentació de la corresponent sol·licitud.   
2. Gaudir de plena capacitat jurídica i d'obrar a Espanya, i no tenir finalitat de lucre.  
3. Tindre com a fins institucionals, reflectits en els estatuts, la realització d'activitats relacionades amb la cooperació al desenvolupament i el foment de la solidaritat entre els pobles.  
4. Tenir domicili social amb seu a Torrent o a la província de València, així com disposar de l'estructura suficient per a garantir el compliment dels seus objectius.  
5. Trobar-se al corrent del compliment de les obligacions tributàries i de la Seguretat Social.  
6. Haver justificat les subvencions rebudes de l'Ajuntament de Torrent, corresponents a l'exercici de l'any immediatament anterior, prèviament a dictar-se la proposta de resolució de la concessió de la present convocatòria. Com a conseqüència d'això, no seran admesos en la present convocatòria els projectes presentats per entitats que no hagen aportat dins del termini i en la forma escaient, la documentació justificativa de les subvencions rebudes en el període de temps assenyalat o que es troben en procediment de reintegrament.   
7. No podran obtenir la condició d'entitat beneficiària aquelles en què concórrega alguna de les circumstàncies previstes en l'article 13.2 i 3 de la Llei 38/2003, de 17 de novembre, General de Subvencions.   
  
8. En el cas de projectes i activitats de sensibilització social i educació per al desenvolupament que es realitzen a Torrent, a més dels requisits anteriors, s'han de proposar accions que no coincidisquen o se superposen amb la intervenció municipal.  
  
Quarta. Requisits tècnics del contingut dels projectes presentats  
  
El contingut dels projectes haurà d'incloure, en ambdós casos:   
1. Identificació i formulació precises, amb objectius clars i realistes.  
2. Lògica de la intervenció. Objectius: general i específics.  
3. Criteris o indicadors que permeten mesurar el grau de realització dels objectius fixats.  
4. Cronograma d'activitats.  
5. Identificació exacta i detallada de les fonts de finançament complementàries a la sol·licitada a l'Ajuntament de Torrent.  
6. Pressupost detallat al màxim: fent menció del cost total del projecte. Costos en moneda local i en euros.  
7. Factures proforma acreditatives dels costos per unitat dels recursos a emprar. En el cas en què, de manera excepcional, no poguera disposar-se de factures proforma respecte a algun concepte de gasto, haurà de presentar-se informe justificatiu d'esta impossibilitat.  
8. Duració del període d'execució del projecte: el període d'execució del projecte tindrà una duració màxima d'un any i haurà d'estar comprés entre l'1 de gener de 2012 i els dotze mesos posteriors a la percepció dels fons, llevat que això resulte impossible degut a circumstàncies excepcionals que hauran d'informar a l'Ajuntament.  
  
A més dels requisits mencionats s'afegirà, en cas de projectes de cooperació al desenvolupament en països en vies de desenvolupament:   
1. País beneficiari i localització (plans, mapes, vies d'accés).  
2. Estudi de viabilitat/sostenibilitat econòmica, social i administrativa de l'acció després de l'acabament del finançament extern.   
  
3. Considerar la perspectiva de gènere en tot el cicle del projecte per a analitzar els problemes, definir els grups destinataris i beneficiaris i definir els objectius i indicadors.  
4. Material o equipament que aporta l'ONGD sol·licitant i el seu contrapart local.  
5. Identificació i grau d'implicació dels beneficiaris i de la contrapart local en l'elaboració del projecte.  
6. Memòria econòmica del projecte i pla de finançament.  
7. Documentació acreditativa de la titularitat i règim de propietat dels immobles vinculats al projecte, així com del valor d'estos.  
  
8. Informe i documentació justificativa de la quantia dels gastos indirectes que s'imputen al projecte.  
9. Descripció de la contrapart local: naturalesa jurídica, fins de l'organització, localització i àmbit geogràfic d'actuació, mitjans materials, experiència i activitats prèvies, vincles amb l'organització sol·licitant, implicació en el projecte, relació amb els beneficiaris de l'acció, aportació d'estatuts de la contrapart.  
Cinquena. Documentació exigida  
Les sol·licitants que concorreguen a esta convocatòria de subvencions hauran d'aportar la documentació següent:  
1. Formulari de sol·licitud del projecte, segons model establert.   
2. Formulari específic d'identificació del projecte, segons es tracte de projectes de cooperació al desenvolupament o projectes i activitats de sensibilització social i educació per al desenvolupament que es realitzen a Torrent (annex III).  
3. Memòria de la institució, estat comptable i ingressos corresponents a l'any anterior de la presentació del projecte i organigrama.  
4. Còpia autenticada o fotocòpia compulsada dels estatuts de l'entitat, i de les seues modificacions posteriors, en què haurà de constar, explícitament, tindre com a fins la cooperació al desenvolupament i el foment de la solidaritat entre els pobles, i la inexistència d'ànim de lucre en els fins de l'entitat.  
5. Còpia autenticada, fotocòpia compulsada o certificat acreditatiu de la inscripció en el registre corresponent.   
6. Còpia autenticada o fotocòpia compulsada de la targeta d'identificació fiscal.  
7. Acreditació de la representació que tinga la persona física que subscriu la instància (annex I).  
8. Certificat de l'acord de l'òrgan competent aprovant el programa i comprometent la diferència entre el cost i la subvenció que es concedisca.  
9. Full manteniment de tercers (annex II).   
10. Declaració responsable, que figura en el model de sol·licitud, de qui tinga la representació legal de l'entitat sol·licitant de no incórrer en cap dels circumstàncies previstes en l'article 13.2 i 13.3 de la Llei 38/2003 de 17 de novembre, General de Subvencions. Declaració de subvencions, públiques o privades, sol·licitades o concedides per al mateix projecte (annex IV).  
11. Declaració responsable de trobar-se al corrent en el compliment de les obligacions tributàries i de la Seguretat Social (annex V). La presentació de la sol·licitud comportarà l'autorització o no del sol·licitant perquè l'Ajuntament de Torrent obtinga directament dels òrgans administratius corresponents l'acreditació del compliment de les obligacions tributàries i de la Seguretat Social prevista en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas, les entitats no hauran d'aportar les corresponents certificacions. Si es denega este consentiment, hauran d'aportar-se els corresponents certificats emesos per l'Agència Estatal d'Administració Tributària i la Tresoreria de la Seguretat Social, d'estar al corrent en el compliment de les obligacions fiscals i de la Seguretat Social.  
  
  
Sisena. Criteris prioritaris per a la valoració de projectes   
Els criteris prioritaris per a la valoració dels projectes que subvencionarà l'Ajuntament de Torrent seran:  
1. Projectes de cooperació al desenvolupament en països en vies de desenvolupament.  
A) Prioritats geogràfiques.   
Es consideraren àrees geogràfiques prioritàries aquelles zones que per la seua història tenen una especial vinculació: Hispanoamèrica, Poble Saharaui i Guinea-Equatorial.   
Tindran preferència per a l'obtenció d'ajudes, els projectes a desenvolupar en municipis agermanats amb Torrent. En este cas, l'Ajuntament podrà optar entre la gestió directa del projecte, o la seua comanda a una ONGD.  
Això sense perjuí de poder recolzar projectes singulars d'altres zones geogràfiques.  
B) Prioritats sectorials.  
D'acord amb el que preveu l'article 6.5 de la Llei 6/2007, els projectes cofinançats en la present convocatòria hauran de dirigir-se a l'atenció d'un o més dels sectors següents:  
· Millora de les capacitats per al desenvolupament socioeconòmic amb enfocament de sobirania alimentària a fi de garantir el dret a l'alimentació i per a satisfer les necessitats socials bàsiques que comprenen l'enfortiment dels sistemes de salut d'acord amb les prioritats locals i nacionals dels països destinataris i les recomanacions d'organismes internacionals.  
· Millora de les condicions i dels drets dels grups que travessen o patixen situacions de vulnerabilitat com són la infància, joventut i dona, població refugiada, desplaçada, o afectada per desastres, potenciant les poblacions indígenes, promovent el seu propi desenvolupament social, econòmic i cultural, mantenint les seues pròpies identitats culturals.  
  
C) Altres prioritats.  
Així mateix, s'atorgarà prioritat al finançament dels projectes següents:  
· Aquells projectes que complementen o reforcen plans estratègics d'intervenció.  
· Projectes que requerisquen una participació estreta i directa dels beneficiaris últims de la seua execució i que perseguisquen el desenvolupament integral de l'àrea geogràfica on es materialitze el projecte, en especial dels sectors més desfavorits de la població, contribuint amb això al desenvolupament i a la disminució de la injustícia social.  
· Projectes promoguts en col·laboració amb els grups o associacions locals, mai persones físiques o organismes governamentals, que oferisquen garanties suficients de què els objectius establerts s'aconseguiran.  
· Aquelles accions que siguen complementàries de projectes mampresos en zones on es troben desenvolupats amb èxit projectes finançats per l'Ajuntament de Torrent.   
· Aquells projectes que incorporen la perspectiva de gènere, en tot el cicle del projecte.  
2. Projectes i activitats de sensibilització social i educació per al desenvolupament que es realitzen a Torrent.  
a. Que tinguen lloc a Torrent o a la província de València.  
b. Projectes en xarxa.  
c. La temàtica de les activitats podrà versar sobre qualsevol dels temes d'interès per a la cooperació internacional al desenvolupament, i es prioritzaran aquells que presten atenció als objectius de desenvolupament del mil·lenni: globalització i desigualtat mundial, migracions, codesenvolupament, moviments de drets humans, diversitat cultural, promoció de la igualtat dels gèneres, educació per a la pau, comerç just i consum responsable; i pobles indígenes.  
  
Setena. Avaluació dels projectes i criteris de baremació  
Reunits els requisits anteriors s'efectuarà la valoració dels projectes, i es prendran com a base les prioritats recollides en esta convocatòria.   
  
  
Huitena. Òrgans i procediment per a l'atorgament de la subvenció  
  
8.1. Comissió tècnica municipal.  
Existirà una fase prèvia en què una comissió tècnica municipal, elevarà informe de la valoració dels projectes presentats de conformitat amb el que preveu la base sisena.  
Dita comissió tècnica estarà composta per:   
Presidenta: regidora delegada de l'Àrea de Govern de Benestar Social, Educació, Joventut i Esports.   
Vocals: un/a regidor/a de cada un dels grups municipals i el cap del l'Àrea Administrativa de Benestar social.  
La comissió de valoració emetrà un informe on s'inclouran, les sol·licituds desestimades i el motiu de la desestimació, les sol·licituds estimades i la quantia de la subvenció a concedir, i el compliment dels requisits previstos en les presents bases.  
8.2. Instrucció.  
L'òrgan competent per a la instrucció del procediment és el funcionari o personal responsable del departament gestor. Correspon a l'instructor, de conformitat amb el que disposa l'article 24 de la Llei General de Subvencions, realitzar d'ofici totes les actuacions que estime necessàries per a la determinació, coneixement i comprovació de les dades i documents en virtut dels quals ha de formular-se la proposta de resolució.   
Dins d'esta fase d'instrucció s'establix una fase de preavaluació en la que es verificarà el compliment de les condicions imposades per a adquirir la condició de beneficiari de la subvenció, sent-ne preceptiu l'informe del responsable del departament gestor en què conste que de la informació que es troba en el seu poder es desprèn que els beneficiaris complixen tots els requisits necessaris per a accedir a estes.   
Una vegada avaluades les sol·licituds per part de la comissió de valoració, esta haurà d'emetre un informe en què concrete el resultat de l'avaluació efectuada.   
L'instructor, a la vista de l'expedient i de l'informe de la comissió de valoració, formularà la proposta de resolució provisional, degudament motivada, que haurà de notificar-se als interessats al domicili per ells facilitat a esta finalitat, i se li concedirà un termini de 10 dies per a presentar al·legacions. Es donarà trasllat de tot l'expedient a Intervenció Municipal que exercirà les funcions d'òrgan de control i emetrà el corresponent informe de fiscalització.  
Es podrà prescindir del tràmit d'audiència quan no figuren en el procediment ni siguen tinguts en compte altres fet ni altres al·legacions i proves que les adduïdes pels interessats. En este cas la proposta de resolució formulada per l'instructor tindrà el caràcter de definitiva.  
  
Examinades les al·legacions adduïdes si és el cas pels interessats es formularà la proposta de resolució definitiva, que haurà d'expressar el sol·licitant o la relació de sol·licitants per als que es proposa la concessió de la subvenció i la seua quantia. La proposta de resolució es notificarà als interessats que hagen sigut proposats com a beneficiaris en la fase d'instrucció, perquè en el termini de 10 dies comuniquen la seua acceptació.   
Les propostes de resolució provisional i definitives no atorguen cap dret a favor del beneficiari proposat davant de l'Administració mentres no se li haja notificat la resolució de la concessió.   
8.3. Resolució.  
La regidora delegada de l'Àrea de Govern de Benestar Social, Educació, Joventut i Esports dictarà una resolució de la concessió de subvencions, de conformitat amb les atribucions conferides mitjançant el Decret 503/2012, de 7 de març. En esta resolució es farà constar de forma expressa: la relació de sol·licitants, els beneficiaris de les subvencions i quanties d'estes i la menció expressa a la desestimació de la resta de sol·licituds.  
Esta resolució es publicarà en el Diari Oficial de la Comunitat Valenciana, en cas que les subvencions atorgades individualment superen els 3.000 euros i a la pàgina web de l'Ajuntament de Torrent, de conformitat amb l'article 26 de la Llei General de Subvencions, l'article 59.6.b de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, l'article 18 de la Llei General de Subvencions i l'article 30 del Reglament de Subvencions.  
El termini màxim per a resoldre i notificar la resolució del procediment serà de sis mesos a partir de la data de la publicació de la convocatòria.  
El venciment del termini màxim sense haver-se publicat la resolució, legitima els interessats per a entendre desestimada per silenci administratiu la sol·licitud de concessió de la subvenció.  
8.4. Recursos.  
La resolució que es dicte a l'empara de la present convocatòria esgota la via administrativa. Podrà interposar-se recurs potestatiu de reposició en el termini d'un mes a comptar de l'endemà a la publicació, davant del mateix òrgan que les va dictar.  
Davant de la desestimació per silenci administratiu podrà interposar-se idèntic recurs en el termini de tres mesos a comptar del que haguera finalitzat el termini per a dictar i publicar resolució expressa.  
Tot això, sense perjuí que en ambdós supòsits l'interessat puga interposar directament un recurs contenciós administratiu en la forma, termini i condicions fixades en l'article 46 de la Llei 29/98 de 13 de juliol, Reguladora de la Jurisdicció Contenciosa Administrativa, davant del jutjat contenciós administratiu.  
  
Novena. Termini i lloc de presentació de sol·licituds  
El termini per a la presentació de sol·licituds serà de 20 dies naturals comptadors des de l'endemà de la publicació d'esta convocatòria en el Diari Oficial de la Comunitat Valenciana. Si l'últim dia de presentació fora inhàbil, el termini finalitzarà el següent dia hàbil. També s'efectuarà publicació en la pàgina web: .  
Les sol·licituds hauran de presentar-se en el Registre General d'entrada de l'Ajuntament de Torrent (c/ Ramón i Cajal, 1) o en qualsevol dels registres o oficines previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quan la sol·licitud es remeta per correu certificat, haurà de presentar-se en la corresponent oficina de Correus, en sobre obert perquè puga ser estampat el segell de la data en l'imprés de sol·licitud, adreçat al Registre General d'entrada de l'Ajuntament de Torrent.  
Si la sol·licitud es presenta a través del servici públic de Correus o d'una altra Administració pública, serà convenient remetre un fax, en la mateixa data de presentació, a la regidora delegada de l'Àrea de Govern de Benestar Social, Educació, Joventut i Esports de l'Ajuntament de Torrent, al número 291 495 095 amb el resguard de presentació, en el qual es llija clarament la data de presentació, la denominació de l'entitat, el títol del projecte, la convocatòria per a la que es presenta i l'organisme on s'ha presentat.  
La sol·licitud de subvenció, junt amb la documentació exigida, seran presentats en format imprés i en suport informàtic.  
Després de la recepció de les sol·licituds, la regidoria de l'Àrea de Govern de Benestar Social, Educació, Joventut i Esports, i si estes no reuneixen els requisits exigits es requerirà a cada entitat perquè esmene, en el termini màxim i improrrogable de 10 dies, amb la indicació que si així no ho feren se'ls tindrà per desistits amb una resolució prèvia que serà dictada en els termes de l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.   
  
  
Deu. Pagament de la subvenció   
Els pagaments de les subvencions es realitzaran de la manera següent:  
1a entrega: el 80% s'abonarà després de la resolució de concessió de subvencions dictada per la regidora de l'Àrea de Govern de Benestar Social, Educació, Joventut i Esports.   
  
2a entrega: el 20% restant, després de la justificació del gasto total.  
Donades les especials característiques de les entitats beneficiàries de les subvencions, així com dels destinataris últims de les ajudes, es declara exemptes a les entitats de l'obligació de presentar garantia o caució, sense perjuí que en el cas que no justifiquen la totalitat de la subvenció concedida, hauran de sotmetre's al procediment de reintegrament per les quantitats no justificades d'acord amb la Llei General de Subvencions.  
  
Onze. Compatibilitat de la subvenció  
Les subvencions regulades en les presents bases seran compatibles amb altres ajudes que tinguen la mateixa finalitat, tenint en compte que l'import de la subvenció, en cap cas, podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, d'acord amb el que preveu l'article 19.3 de la Llei General de Subvencions.   
  
A estos efectes, i de conformitat amb el que disposa l'article 14.1.d de la Llei General de Subvencions, una de les obligacions del beneficiari és comunicar a l'Ajuntament l'obtenció d'altres subvencions, ajudes, ingressos o recursos que financen les activitats subvencionades.   
  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.   
  
Dotze. Obligacions de les entitats sol·licitants  
Les entitats beneficiàries de subvencions es comprometen a complir les obligacions previstes en l'article 14 de l'esmentada Llei General de Subvencions, i en particular:  
a) Executar el projecte i complir els objectius previstos, que fonamenten la concessió de la subvenció.  
b) Justificar l'execució del projecte i el compliment dels objectius en els termes que preveu l'article 30 de la Llei General de Subvencions i de conformitat amb el que establixen les presents bases de convocatòria.  
c) Sotmetre's a les actuacions de comprovació i control financer que puguen realitzar els òrgans de control competents, aportant quanta informació siga requerida.  
d) Comunicar l'obtenció d'altres subvencions, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Facilitar l'accés al lloc de l'acció i als seus immobles, així com als llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable.  
f) Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.  
g) Donar publicitat del finançament de l'acció per part de l'Ajuntament de Torrent per mitjà de la col·locació del distintiu representatiu de l'entitat local.   
h) Informar de qualsevol modificació, canvi organitzatiu, de responsable, de domicili o de qualsevol altra dada identificativa de l'entitat subvencionada, que afecte les relacions amb l'Ajuntament de Torrent, així com comunicar qualsevol eventualitat que sorgisca en el desenvolupament del projecte.  
i) Aportar, per mitjà del cofinançament, la diferència entre el cost total del projecte i la subvenció de l'Ajuntament de Torrent.  
j) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
k) Acreditar que està al corrent en el compliment de les seues obligacions tributàries (de l'Agència Estatal de l'Administració Tributària) i davent de la Seguretat Social, així com acreditar no incórrer en les altres circumstàncies previstes en els articles 13.2 i 13.3 de la Llei General de Subvencions.  
  
Tretze. Reformulació dels projectes  
Concedida la subvenció, esta caldrà ser executada conforme als termes del seu atorgament i finalitat.   
En el cas que el projecte presentat experimentara alguna modificació respecte a objectius, resultats, població beneficiària, ubicació territorial, soci local, exercici d'activitats o variació de les partides pressupostàries inicialment presentades, serà preceptiva l'autorització expressa de l'Ajuntament de Torrent per a dur a terme dits canvis. Haurà de presentar-se, abans de que finalitze el termini per a l'activitat subvencionada, amb la sol·licitud prèvia motivada de l'entitat beneficiària. L'Ajuntament emetrà informe tècnic favorable dels servicis municipals i aprovació per l'òrgan que va atorgar la subvenció, en els termes que preveu l'article 27 de la Llei 38/2003, de 17 de novembre, General de Subvencions.  
L'entitat subvencionada haurà de presentar un nou formulari d'identificació, així com la descripció dels termes en què s'efectua la modificació i una nova memòria econòmica adaptada als canvis pressupostaris.  
  
Catorze. Termini i forma de justificació de la subvenció   
Les entitats que hagueren resultat adjudicatàries de les ajudes disposaran, per a la justificació d'estes, d'un termini màxim de tres mesos després de la finalització del projecte, l'execució total del qual, o si és el cas de la fase corresponent, no superarà la duració d'un any des de la data d'inici.  
El termini de justificació podrà ser ampliat amb la sol·licitud prèvia argumentada de l'entitat beneficiària, informe tècnic favorable del servici gestor i aprovació de l'òrgan que va atorgar la subvenció.  
Els perceptors de subvencions vindran obligats a justificar com a mínim la quantitat igual a la totalitat de la subvenció concedida. En cas de finançament conjunt, quan les activitats hagen sigut finançades, a més de la subvenció, amb fons propis o altres subvencions o recursos, haurà d'acreditar-se en la justificació l'import, la procedència i l'aplicació d'estos fons a les activitats subvencionades. Per tant, no serà suficient aportar justificants per l'import dels fons públics que s'hagueren concedit, sinó que haurà d'acreditar-se la totalitat del gasto.  
  
La justificació de la subvenció es realitzarà per mitjà de model normalitzat de compte justificatiu i de compte justificatiu simplificat, a disposició del beneficiari en la pàgina web de l'Ajuntament i en l'Oficina d'Informació i Registre General, carrer de Ramón i Cajal, 1, de Torrent.   
14.1. Compte justificatiu  
1. La rendició del compte justificatiu constituïx un acte obligatori del beneficiari, en el qual s'han d'incloure, sota la responsabilitat del declarant, els justificants de gasto o qualsevol altre document amb validesa jurídica que permeten acreditar el compliment de l'objecte de la subvenció pública.  
Tindrà caràcter de document amb validesa jurídica per a la justificació de la subvenció el compte justificatiu simplificat, que haurà de contenir la informació següent:  
a) Memòria, amb indicació d'activitats realitzades i resultats obtinguts.  
b) Relació classificada de gastos i inversions de l'activitat, amb identificació de creditor i del document, import, data d'emissió i si és el cas data de pagament.   
c) Un detall d'altres ingressos o subvencions que hagen finançat l'activitat subvencionada, amb indicació del seu import i procedència.  
  
d) Si és el cas, carta de pagament de reintegrament en el supòsit de romanents no aplicats.  
L'Ajuntament de Torrent, es reserva el dret de realitzar el seguiment del desenvolupament dels projectes subvencionats, i podrà exigir una explicació detallada del gasto, inclús amb prova documental.  
  
  
Quinze. Reintegrament de les subvencions   
Procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorda la procedència del reintegrament, quan es produïsquen els supòsits previstos en els articles 36 i següents de la Llei General de Subvencions.  
  
Setze. Infraccions i sancions administratives en matèria de subvencions  
Constituïxen infraccions i sancions administratives les previstes en el títol IV de la Llei 38/2003, de 17 de novembre, General de Subvencions, i IV del reglament d'esta llei.   
  
Dèsset. Condicions de les subvencions  
Cada entitat sol·licitant podrà presentar diversos projectes, i podrà ser-ne objecte de subvenció més d'un.   
La percepció d'estes subvencions és compatible amb la d'altres subvencions procedents de qualsevol administració o ens públic o privat, nacional o de la Unió Europea o d'organismes internacionals.  
  
S'admet la subcontractació de les activitats subvencionades pels beneficiaris amb els límits establerts en l'article 29 de la Llei 38/2003, de 18 de novembre, General de Subvencions, i l'article 68 del reglament d'esta llei.   
La subcontractació haurà de ser sol·licitada i motivada per part del beneficiari, i haurà de comptar amb l'autorització de l'òrgan competent per a la resolució. La sol·licitud de autorització haurà d'incloure les dades d'identificació de l'entitat subcontractada, el CIF/NIF, l'activitat que es pretén subcontractar i el seu cost.  
  
Díhuit. Gastos subvencionables  
18.1. Projectes de cooperació al desenvolupament en països en vies de desenvolupament:  
A. Costos directes:  
Els costos directes són aquells que són propis del projecte i que financen la consecució immediata dels objectius:  
- Adquisició i/o arrendament de terrenys/immobles.  
Conjunt de costos corresponents a l'adquisició i/o arrendament dels terrenys i immobles afectes el projecte. La inclusió del cost de l'arrendament de l'oficina permanent de la contrapart es valorarà en cada projecte en particular. El destí de la subvenció a l'adquisició de terrenys o béns immobles, en tot cas, estarà subjecte a l'evidència fefaent de què la seua propietat recaiga en els beneficiaris directes del projecte. En cas de ser una cessió de terreny, caldrà realitzar una taxació oficial per a imputar el seu valor en el projecte, i a més la cessió ha de tindre un període mínim de 10 anys, i acreditar-ho oportunament.  
  
- Infraestructures, construcció i reforma d'immobles.  
Costos de realització d'infraestructures, construccions i reformes d'immobles. S'inclouen els costos de la mà d'obra, direcció d'obra, materials de construcció, transport de materials i taxes administratives inherents a la construcció.   
- Equips, materials i subministraments.  
S'inclouen en este concepte els gastos per l'adquisició i/o arrendament de maquinària, ferramentes, mobiliari, vehicles, materials didàctics, equips informàtics, material sanitari i utillatge directament relacionats amb el projecte. Haurà d'adjuntar-se pressupost o factures proforma de tots els equips, material o subministraments.  
- Personal local.  
Gastos corresponents a salaris, assegurances socials, i complements del personal vinculat a l'execució de les activitats del projecte, el contracte dels quals siga aplicable la legislació del país d'execució. A més d'especificar el nombre de persones contractades, s'inclourà el nivell salarial i categoria del personal que serà contractat, junt amb les funcions a exercir. No es tindrà en compte el personal contractat habitualment per la contrapart, i este s'inclourà en els costos indirectes del projecte.  
  
- Personal expatriat.  
Gastos corresponents a salaris, assegurances socials i complements del personal de l'ONGD, vinculat a l'execució del projecte de forma permanent i amb caràcter exclusiu, al contracte del qual li siga aplicable la legislació espanyola. S'explicarà convenientment les funcions del personal contractat i la seua vinculació amb el projecte.  
- Viatges, estades i dietes.  
Es finançaran els gastos de desplaçament i estades derivats de les activitats pròpies del projecte, sobre els quals caldrà concretar: justificació dels viatges, estades i dietes, nombre de persones previst que ho realitzaran i les funcions relacionades amb eixos desplaçaments.  
  
- Càrrecs per transferències bancàries.  
Tots els gastos derivats de l'enviament de les transferències bancàries dels fons al país d'execució.  
B. Costos indirectes:  
Gastos administratius de l'entitat sol·licitant i del seu contrapart local derivats exclusivament i directament de la formulació, seguiment i avaluació del projecte:  
- Gastos administratius de l'entitat sol·licitant: gastos administratius i de personal a la província de València per a la realització de la formulació i el seguiment del projecte, així com els viatges de seguiment o avaluació final per part de l'entitat.  
- Gastos administratius del soci local (organització contrapart): gastos en els què ha d'incórrer el soci local per a donar un adequat seguiment al projecte.  
No es consideren gastos indirectes els d'aigua, combustible, assegurances i manteniment de vehicles.  
18.2. Projectes i activitats de sensibilització social i educació per al desenvolupament que es realitzen a Torrent.  
Els conceptes finançables seran els corresponents als costos directes, gastos necessaris per a la posada en marxa de projecte i la seua execució:   
- Adquisició d'equips: compra de l'equipament necessari per a la realització de les activitats.  
- Arrendaments i transports: arrendaments d'equips i locals, directament relacionades amb les activitats del Projecte.  
- Material fungible: tot tipus de compres de materials destinats directament per a la realització de les activitats, així com també productes alimentaris.   
- Subministraments i servicis: electricitat i qualsevol altre abastiment que no tinguera la qualitat d'emmagatzemable, directament relacionat amb les activitats. Servicis prestats per empreses i professionals independents.  
- Gastos de publicitat: tots els relatius a la difusió del projecte.  
  
- Personal: retribucions al personal directament implicat en les activitats del projecte, siga quina siga la forma o el concepte pel qual se satisfan; quotes de la Seguretat Social a càrrec de l'entitat i altres gastos de caràcter social.  
- Viatges, estades i dietes dels ponents, formadors o semblants que es desplacen a la ciutat per a fer efectiu el projecte.  
Dènou. Vigència de les bases  
Estes bases tindran caràcter indefinit i mantindran la seua vigència fins a la seua modificació o derogació expressa, i entraran en vigor una vegada es publiquen en el Diari Oficial de la Comunitat Valenciana.  
  
Vint. Annexos  
Formen part d'estes bases els següents annexos, que es podran consultar a la pàgina web de l'Ajuntament de Torrent, després de la publicació d'estes en el Diari Oficial de la Comunitat Valenciana:   
Sol·licitud.   
Annex I: representació legal.   
Annex II: fitxa de tercers.   
Annex III: identificació del projecte.  
Annex IV: declaració subvencions sol·licitades o concedides.  
Annex V: declaració responsable.   
  
Torrent, 23 d'agost de 2012.- L'alcaldessa: Amparo Folgado Tonda.